અમદાવાદ : ગઈકાલે રાત્રે જેતપુર શહેરમાં આવેલા સ્મશાનમાં એક એવો બનાવ બન્યો જે સાંભળીને જ માનવીનું હૃદય ધબકારા ચૂકી જાય. અહીં બીમારીથી મોતને ભેટેલા યુવાનને અંતિમ સંસ્કાર માટે લઈ આવવામાં આવ્યો હતો પરંતુ તેના મિત્રને એવો ભાસ થયો હતો કે તેણે આંગળી પકડી છે. બાદમાં ચિતા પર યુવાનનો અગ્નિદાહ રોકવામાં આવ્યો હતો. અગ્નિદાહ રોકીને તબીબોને સ્મશાનગૃહમાં બોલાવીને પોલીસની હાજરીમાં તબીબી પરીક્ષણ કરવામાં આવ્યું હતું. અંતે યુવાનનું મોત થયું હોવાનું તબીબી પરીક્ષણમાં બહાર આવતાં અંતિમ સંસ્કાર કરવામાં આવ્યા હતાં.